***The BMJ*** เป็นวารสารการแพทย์รายสัปดาห์ที่มีการทบทวนโดยผู้รู้เสมอกัน
โดยเป็นวารสารการแพทย์ทั่วไปที่เก่าที่สุดวารสารหนึ่งในโลก
โดยดั้งเดิมเรียกว่า ***British Medical Journal*** ซึ่งย่อลงเหลือ *BMJ* ในปี 2531 และเปลี่ยนเป็น *The BMJ* ในปี 2557
เป็นวารสารที่ตีพิมพ์โดย BMJ Group ซึ่งเป็นบริษัทย่อยของสมาคมการแพทย์อังกฤษ (British Medical Association)
หัวหน้าบรรณาธิการคนปัจจุบันคือ พญ. ฟิโอนา ก็อดลี่ ผู้ได้รับแต่งตั้งเมื่อปี 2548

อิทธิพล
-------

ในปี 2557 ปัจจัยกระทบ (impact factor) ของวารสารอยู่ที่ 17.445
ซึ่งเป็นลำดับที่ 5 ในบรรดาวารสารการแพทย์ทั่วไป

ประวัติ
-------

วารสารตีพิมพ์เป็นครั้งแรกเมื่อวันที่ 3 ตุลาคม พ.ศ. 2383 ในชื่อ ***Provincial Medical and Surgical Journal*** และได้รับความสนใจจากแพทย์ทั่วโลกเนื่องจากการตีพิมพ์งานวิจัยดั้งเดิมที่ทรงอิทธิพลและรายงานเค้สคนไข้ที่ไม่เหมือนใคร

 ปกฉบับแรกของ *Provincial Medical and Surgical Journal* 
ในบทความหลักฉบับแรก บรรณาธิการได้ให้ข้อสังเกตว่า วารสาร "ได้รับโฆษณาสำหรับฉบับแรก เท่ากับวารสารการแพทย์ยอดนิยม (คือ *เดอะแลนซิต*) ทีได้ตีพิมพ์มาแล้ว 17 ปี"
จุดมุ่งหมายหลักของวารสารก็คือ ความก้าวหน้าของอาชีพ โดยเฉพาะนอกนครลอนดอน และการเผยแพร่ความรู้ทางการแพทย์
บรรณาธิการรุ่นแรกยังสนใจในการโปรโมตความอยู่ดีมีสุขของสาธารณชน และการธำรงรักษา "ผู้ปฏิบัติทางการแพทย์ โดยเป็นชนชั้นทางสังคม เพราะเหตุของการเรียนรู้ทางสติปัญญา เหตุความมีศีลธรรม และเหตุความสำคัญของหน้าที่ที่ตนได้รับ"

*The BMJ* เป็นวารสารที่ตีพิมพ์งานทดลองแบบสุ่มและมีกลุ่มควบคุมที่จัดกลุ่มคนไข้โดยส่วนกลาง (centrally randomised controlled trial) งานแรก
วารสารยังตีพิมพ์บทความทรงอิทธิพลเกี่ยวกับผลของการสูบบุหรี่ต่อสุขภาพ
ต่อมะเร็งปอด และต่อเหตุความตายอื่น ๆ ที่เกี่ยวกับการสูบบุหรี่
โดยเป็นระยะเวลายาวนาน คู่แข่งเดียวที่มีของวารสารก็คือ *เดอะแลนซิต* (วารสารอันดับ 2 ตามปัจจัยกระทบ) ซึ่งอยู่ในสหราชอาณาจักรเหมือนกัน แต่เพราะเหตุแห่งโลกาภิวัตน์ วารสารได้เผชิญการแข่งขันที่หนักหน่วงขึ้นเรื่อย ๆ โดยเฉพาะจาก*วารสารการแพทย์นิวอิงแลนด์* (วารสารอันดับ 1) และ *JAMA* (วารสารอันดับ 3)

เนื้อหา
-------

วารสารสนับสนุนเวชปฏิบัติอิงหลักฐาน (evidence-based medicine) พิมพ์ทั้งงานวิจัยและงานทบทวนทางคลินิก (clinical review) ความก้าวหน้าทางการแพทย์เร็ว ๆ นี้ มุมมองของบรรณาธิการ และอื่น ๆ

วารสารมีฉบับที่มีประเด็นเกี่ยวกับเรื่องโดยเฉพาะ (theme issue) ทุก ๆ ปี ซึ่งวารสารจะพิมพ์งานวิจัยและงานทบทวนวรรณกรรมเกี่ยวกับเรื่องที่เป็นประเด็น ธีมที่นิยมในไม่กี่ปีที่ผ่านมารวมทั้ง สุขภาพในแอฟริกา การจัดการโรคเรื้อรัง[*เมื่อไร?*] และความจากทั่วโลกเรื่องความหายนะจากโรคเอดส์[]

มีฉบับคริสต์มาสพิเศษทุก ๆ ปี พิมพ์ในวันศุกร์ก่อนวันคริสต์มาส เป็นฉบับที่รู้จักกันในฐานที่มีบทความงานวิจัยที่ใช้วิธีการทางวิทยาการแบบเคร่งครัดเพื่อตรวจสอบปัญหาการแพทย์ที่ไม่ใช่เป็นเรื่องจริงจัง
ผลที่ได้บ่อยครั้งเป็นความขบขันที่รายงานอย่างกว้างขวางในสื่อมวลชน

ฉบับต่าง ๆ
----------

วารสารโดยหลักเป็นวารสารออนไลน์ และเป็นเว็บไซท์วารสารเดียวที่มีเนื้อหาสมบูรณ์สำหรับบทความทุกบทความ แต่ว่า ก็มีฉบับพิมพ์ด้วยที่มีเป้าหมายเป็นกลุ่มต่าง ๆ โดยมีเนื้อหาต่าง ๆ กัน ซึ่งบางครั้งเป็นแบบย่อ และมีโฆษณาที่ต่าง ๆ กัน
ฉบับพิมพ์รวมทั้ง

* General Practice (รายสัปดาห์) สำหรับหมอทั่วไป
* Clinical Research (รายสัปดาห์) สำหรับหมอโรงพยาบาล
* Academic (รายเดือน) สำหรับสถาบัน นักวิจัย และนักวิชาการทางการแพทย์

นอกจากนั้นแล้ว ยังมีฉบับพื้นที่ที่เป็นฉบับแปล
และก็ยังมี *Student BMJ* ซึ่งเป็นแหล่งข้อมูลออนไลน์สำหรับนักศึกษาแพทย์ หมอใหม่ และผู้ที่กำลังสมัครเข้ามหาวิทยาลัยแพทย์ โดยพิมพ์ 3 ครั้งต่อปี
มีชุมชนออนไลน์ที่มีสมาชิกทั่วโลก คือ Doc2Doc

การดำเนินการ
------------

วารสารมีระบบการทบทวนโดยผู้รู้เสมอกันแบบเปิด (open peer review) ที่ผู้เขียนจะรู้ว่าใครเป็นคนทบทวนต้นฉบับของตน บทความดั้งเดิมประมาณครึ่งหนึ่งจะถูกปฏิเสธโดยการทบทวนภายใน
ผู้เชี่ยวชาญภายนอกจะเป็นผู้ทบทวนต้นฉบับที่ได้รับเลือกเพื่อทบทวนโดยผู้รู้เสมอกันในส่วนเบื้องต้น ผู้จะแสดงความสำคัญและความเหมาะสมในการตีพิมพ์ของต้นฉบับ ก่อนที่คณะบรรณาธิการจะตัดสินใจว่าจะพิมพ์บทความไหน
อัตราการพิมพ์ต้นฉบับน้อยกว่า 7 เปอร์เซ็นต์สำหรับงานวิจัยดั้งเดิม

ดัชนีและการอ้างอิง
------------------

วารสารอยู่ในดัชนีสำคัญ ๆ รวมทั้ง PubMed, MEDLINE, EBSCO และ Science Citation Index
วารสารไม่เห็นด้วยมานานเกี่ยวกับการใช้ปัจจัยกระทบ (impact factor) อย่าง ๆ ผิดในการตัดสินให้เงินทุนงานวิจัย และการค้นหาเลือกรับนักวิจัยของสถาบันวิชาการ

วารสาร 5 วารสารที่อ้างอิง *The BMJ* มากที่สุดโดยปี 2551 คือ *The BMJ*, *Cochrane Database of Systematic Reviews*, *The Lancet*, *BMC Public Health* และ *BMC Health Services Research*
ส่วนวารสาร 5 วารสารที่บทความของ *The BMJ* อ้างอิงมากที่สุดก็คือ *The BMJ*, *The Lancet*, *The New England Journal of Medicine*, *Journal of the American Medical Association* และ *Cochrane Database of Systematic Reviews*

### บทความที่อ้างอิงมากที่สุด

ตาม Web of Science ซึ่งเป็นบริการดัชนี
บทความต่อไปนี้ของวารสารมีการอ้างอิงมากที่สุด โดยปี 2553 คือ

1. Cole, TJ; Bellizzi, MC; Flegal, KM; Dietz, WH (2000). "Establishing a standard definition for child overweight and obesity worldwide: international survey" [การกำหนดนิยามของสภาวะน้ำหนักเกินและโรคอ้วนของเด็กทั่วโลก - งานสำรวจนานาชาติ]. *British Medical Journal*. **320** (7244): 1240–1243. doi:10.1136/bmj.320.7244.1240. PMC 27365. PMID 10797032.`{{cite journal}}`: CS1 maint: multiple names: authors list (ลิงก์)
2. Baigent, C; Sudlow, C; Collins, R; Peto, R (2002). "Collaborative meta-analysis of randomised trials of antiplatelet therapy for prevention of death, myocardial infarction, and stroke in high risk patients". *British Medical Journal*. **324** (7329): 71–86. doi:10.1136/bmj.324.7329.71. PMC 64503. PMID 11786451.`{{cite journal}}`: CS1 maint: multiple names: authors list (ลิงก์)
3. Stratton, IM; Adler, AI; Neil, HAW; Matthews, DR; Manley, SE; Cull, CA; Hadden, D; Turner, RC; Holman, RR (2000). "Association of glycaemia with macrovascular and microvascular complications of type 2 diabetes (UKPDS 35) : prospective observational study". *British Medical Journal*. **321** (7258): 405–412. doi:10.1136/bmj.321.7258.405. PMC 27454. PMID 10938048.`{{cite journal}}`: CS1 maint: multiple names: authors list (ลิงก์)

### บทความที่ดูมากที่สุด

โดยปี 2557 บทความที่เปิดดูมากที่สุดบทเว็บไซท์ของวารสารคือ

Schultz, Willibrord Weijmar; van Andel, Pek; Sabelis, Ida; Mooyaart, Eduard (1999-12-018). "Magnetic resonance imaging of male and female genitals during coitus and female sexual arousal" [ภาพ MRI ของอวัยวะเพศชายและหญิงระหว่างการร่วมเพศและการเกิดอารมณ์ทางเพศของหญิง]. *BMJ*. **319** (7225): 1596–600. doi:10.1136/bmj.319.7225.1596. PMC 28302. PMID 10600954. `{{cite journal}}`: ตรวจสอบค่าวันที่ใน: `|date=` (help)CS1 maint: uses authors parameter (ลิงก์)

เว็บไซท์และนโยบายการเข้าถึง
---------------------------

วารสารเปิดออนไลน์อย่างสมบูรณ์ในปี 2538 และเก็บไฟล์อย่างถาวรบนเว็บ
จุดสนใจหลักรวมทั้งเนื้อหาที่มีในฉบับพิมพ์ สิ่งสนับสนุนบทความงานวิจัยดั้งเดิม ข่าวเพิ่มเติม และจดหมายอิเล็กทรอนิกส์ที่ส่งไปหาบรรณาธิการ
วารสารมีนโยบายที่จะพิมพ์จดหมายอิเล็กทรอนิกส์ที่ส่งไปหาวารสารโดยมาก เป็นนโยบายที่เรียกว่า Rapid Responses
ซึ่งทำเหมือนกับเว็บบอร์ดที่มีคนดูแล
โดยเดือนมกราคม 2556 มีจดหมายกว่า 88,500 ฉบับที่โพสต์ในเว็บของวารสาร
ข้อความที่โพสต์มีการตรวจกลั่นกรองในเรื่องเนื้อหาที่หมิ่นประมาทหรือหยาบคาย แต่ว่า คนที่โพสต์ข้อความจะได้คำเตือนว่า หลังจากที่โพ้สต์ข้อความ จะไม่มีสิทธิลบหรือแก้ไขโพ้สต์
ตั้งแต่ปี 2542 เนื้อหาทั้งหมดของวารสารเข้าถึงได้ฟรีออน์ไลน์ แต่ตั้งแต่เดือนมกราคม 2549 การเข้าถึงเนื้อหาที่เพิ่มคุณค่า รวมทั้งการทบทวนทางคลินิก (clinical reviews) และบทความบรรณาธิการ จะต้องสมัครเป็นสมาชิก
แต่ว่า ผู้ที่เข้าดูเว็บจากประเทศที่ยากจนสามารถเข้าถึงเนื้อหาฟรีได้ทั้งหมด โดยเป็นส่วนของโครงการ HINARI แต่ไม่รวมประเทศไทยในปี 2559

วันที่ 14 ตุลาคม 2551 วารสารประกาศว่าจะเปลี่ยนเป็นวารสารที่เปิดให้เข้าถึงได้อย่างเสรี
แต่นี่หมายถึงงานวิจัยเท่านั้น
สำหรับบทความประเภทอื่น จะต้องเป็นสมาชิก

บริการอื่น ๆ
------------

วารสารมีบริการฟรีส่งข้อความแจ้ง คือ

* *มีอะไรใหม่ออนไลน์ (what’s new online)* (UK/US/India/International editions) - เนื้อหาสรุปข่าวการแพทย์ งานวิจัยล่าสุด วิดีโอ บล็อก และข้อคิดเห็นของบรรณาธิการ
* *สิ่งที่บรรณาธิการเลือก (editor’s choice)*: หัวหน้าบรรณาธิการคือ พญ.ก็อดลี่นำเสนองานวิจัยล่าสุด ข่าวการแพทย์ ความเห็น และการศึกษาที่เลือกสรรแต่ละอาทิตย์
* *สารบัญ (table of contents)* (รายวันหรือรายสัปดาห์) ลิงก์ไปยังบทความล่าสุดของวารสาร
* *ข่าวแจก (press releases)*

แอปพลิเคชันสำหรับไอแพด
----------------------

ในเดือนมกราคม 2554 วารสารเริ่มให้ใช้แอปพลิเคชันสำหรับไอแพดที่แสดงเนื้อหาของวารสาร โดยรวมงานวิจัย ข้อคิดเห็น การศึกษา ข่าว บล็อก พอดแคสต์ และวิดีโอ ที่เลือกสรรจากที่จะปรากฏบนเว็บไซท์

ดูเพิ่ม
-------

* *วารสารการแพทย์นิวอิงแลนด์* เป็นวารสารการแพทย์ทั่วไปที่มีปัจจัยกระทบอันดับ 1
* *เดอะแลนซิต* เป็นวารสารการแพทย์ทั่วไปที่มีปัจจัยกระทบอันดับ 2
* *JAMA* เป็นวารสารการแพทย์ทั่วไปที่มีปัจจัยกระทบอันดับ 3

เชิงอรรถและอ้างอิง
------------------

1. ↑  "Godlee is made BMJ's first woman editor". *Press Gazette*. 2005-02-11. คลังข้อมูลเก่าเก็บจากแหล่งเดิมเมื่อ 2009-09-02. สืบค้นเมื่อ 2009-08-14.
2. 1 2  "About BMJ". bmj.com. 2015. สืบค้นเมื่อ 2015-06-22.
3. ↑  "Journals Ranked by Impact: Medicine, General & Internal". *2014 Journal Citation Reports*. Web of Science (Science ed.). Thomson Reuters. 2015.
4. 1 2 3  P.W.J, Batrip (1990). *Mirror of Medicine: A History of the British Medical Journal*. Oxford: Oxford University Press. ISBN 0-19-261844-X.
5. ↑  Medical Research Council (1948). "Streptomycin treatment of pulmonary tuberculosis". *BMJ*. **2** (4582): 769–782. doi:10.1136/bmj.2.4582.769. PMC 2091872. PMID 18890300.
6. ↑  
Doll, R; Hill, AB (1950). "Smoking and carcinoma of the lung". *BMJ*. **2** (4682): 739–748. doi:10.1136/bmj.2.4682.739. PMC 2038856. PMID 14772469.`{{cite journal}}`: CS1 maint: multiple names: authors list (ลิงก์)
7. ↑  
Doll, R; Hill, AB (1954). "The mortality of doctors in relation to their smoking habits". *BMJ*. **1** (4877): 1451–1455. doi:10.1136/bmj.1.4877.1451. PMC 2085438. PMID 13160495.`{{cite journal}}`: CS1 maint: multiple names: authors list (ลิงก์)
8. ↑  Doll, R; Hill, AB (1956). "Lung Cancer and Other Causes of Death in Relation to Smoking". *BMJ*. **2** (5001): 1071–1081. doi:10.1136/bmj.2.5001.1071. PMC 2035864. PMID 13364389.`{{cite journal}}`: CS1 maint: multiple names: authors list (ลิงก์)
9. ↑  Mayor, S. (2004). "BMJ and Lancet rank among the most clinically relevant medical journals". *BMJ*. **329**: 592. doi:10.1136/bmj.329.7466.592-e.
10. ↑  
Eveleth, Rose (2013-12-023). "The Best of the British Medical Journal's Goofy Christmas Papers". *The Smithsonian*. สืบค้นเมื่อ 2016-01-14. `{{cite news}}`: ตรวจสอบค่าวันที่ใน: `|date=` (help)
11. 1 2  
Liberman, Mark (2007-12-021). "'Tis the season". Language Log. `{{cite web}}`: ตรวจสอบค่าวันที่ใน: `|date=` (help)CS1 maint: uses authors parameter (ลิงก์)
12. ↑  
Delamothe, Tony (2007-12). "Orthopaedic gorillas no more". *BMJ*. **335** (7633). doi:10.1136/bmj.39430.559375.47. PMC 2151146. `{{cite journal}}`: ตรวจสอบค่าวันที่ใน: `|date=` (help)
13. ↑  
"Santa's a Health Menace? Media Everywhere Are Falling for It—But the Study Was Meant as a Joke". *Newsweek blog*. 2014-12-015. คลังข้อมูลเก่าเก็บจากแหล่งเดิมเมื่อ 2010-01-06. `{{cite news}}`: ตรวจสอบค่าวันที่ใน: `|date=` (help)
14. ↑  "The BMJ and Student BMJ ISSNs". The BMJ. คลังข้อมูลเก่าเก็บจากแหล่งเดิมเมื่อ 2016-04-17. สืบค้นเมื่อ 2016-01-14.
15. ↑  "BMJ peer reviewers: resources — BMJ resources". bmj.com. สืบค้นเมื่อ 2011-01-07.
16. ↑  "Is The BMJ the right journal for my research article?". BMJ. คลังข้อมูลเก่าเก็บจากแหล่งเดิมเมื่อ 2015-08-31. สืบค้นเมื่อ 2015-09-07. Our rejection rate for research is currently around 93%.
17. ↑  Seglen, PO (1997-02). "Why the impact factor of journals should not be used for evaluating research". *BMJ*. **314** (7079): 498–502. doi:10.1136/bmj.314.7079.497. PMC 2126010. PMID 9056804. `{{cite journal}}`: ตรวจสอบค่าวันที่ใน: `|date=` (help)
18. 1 2 3  "Web of Science". เก็บจากแหล่งเดิมเมื่อ 2010-02-14. สืบค้นเมื่อ 2010-02-23.
19. ↑  "Three million looks at sex-in-an-MRI video". Improbable Research. 2014-06-17.
20. ↑  "Recent Rapid Responses". *bmj.com*. The BMJ. สืบค้นเมื่อ 2016-01-14.
21. 1 2  "Sharon Davies: Why we're reluctant to remove rapid responses from bmj.com". *blogs.bmj.com*. The BMJ. 2013-01-31. สืบค้นเมื่อ 2016-01-14.
22. ↑  "Eligibility for Access to Research4Life". Research4Life. 2016. สืบค้นเมื่อ 2016-02-10.
23. ↑  Suber, Peter (2008-10-20). "BMJ converts to gratis OA". *Open Access News*. คลังข้อมูลเก่าเก็บจากแหล่งเดิมเมื่อ 2012-11-10. สืบค้นเมื่อ 2016-04-19.
24. ↑  "Receiving email alerts". The BMJ. สืบค้นเมื่อ 2016-01-14.

แหล่งข้อมูลอื่น
---------------

* เว็บไซต์ทางการ Edit this at Wikidata
* Online archive
* Doc2Doc เก็บถาวร 2016-06-15 ที่ เวย์แบ็กแมชชีน
* Alerts